Publication: Magyar Közlöny
Issue: MK-2002-72 (Year: 2002, Number: 72)
Era: 1990-2004
Section: 2. számú melléklet a 49/2002. (V. 24.) FVM rendelethez
Paragraph Index: 213

1. Bújtatóláda és szállítódoboz bélésének vizsgálata A naposbaromfi szállítására szolgáló dobozok bélésébõl (legalább 5 dobozból) gyûjtött, 25 g meconiummal és bélsárral szennyezett bélésanyagot kell egy mintaként feldolgozni. A mintákat jelöléssel ellátva a vizsgálatig légmentesen záró mûanyag zacskókban kell tárolni. Elõdúsítás: a mintát 225 ml, 1:10 arányban 1%-os peptonvízzel 30 másodpercig fel kell rázni és a minta meconium-, illetve bélsár-szennyezettségétõl függõen 37 ˚C-on 6—18 óráig inkubálni. Dúsítás: ezt követõen az elõdúsító 0,1 ml-ét 10 ml-nyi Rappaport—Vassiliadis (RV) szelektív dúsítóban (41,5 ˚C-on 24—48 óráig) kell inkubálni. Kioltás: a dúsítóban történõ 24 vagy 48 órás inkubálás után „brillantzöld/fenolvörös” (BGPR/BzFv) agarra és/vagy módosított Drigalski agarra, melyeket 37 ˚C-on 20—24 óráig kell inkubálni.

Source: https://magyarkozlony.hu/hivatalos-lapok/915c74947d30dd33dec47514d1b26c61896f03b8/dokumentumok/7a696a2ede6f6bce3a1a70db9af38556c639d7a1/letoltes